text: Mystisk mand var pressefotograf
  16 december 2013 kl. 10.47
  Den mystiske mand, der lørdag tog billeder af hæveautomaten ved Sydbank i Vamdrup, var en fotograf fra JydskeVestkysten, der var på job. Det skriver netavisen dagens.dk.
  Lokalpolitiet i Kolding efterlyste tidligere i dag en cirka 30-årig mand, der lørdag eftermiddag tog billeder af hæveautomaten ved Sydbank i Østergade i Vamdrup.
  Nu kan dagens.dk så løfte sløret for en forklaring, hvem "den mystiske mand var".
  - "Gerningsmanden" var vores fotograf på JydskeVestkysten, som var ude at tage et illustrationsfoto til historien om at banken i Vamdrup lukker for pengekassen, fortæller avisen lokalredaktør, Laust Tuxen Hedegaard, i en mail til dagens.dk.
  
  Det skal du ikke blande dig i!
  Det var et vidne i en bil, der lørdag ved 14-tiden spottede fotografen. Vidnet stoppede og gik hen til fotografen og sagde, at det ikke var lovligt at tage billeder af hæveautomater. Hertil svarede fotografen:
  - Det skal du ikke blande dig i.
  Vidnet kørte fra stedet og kontaktede politiet. Ordensmagten efterlyste derfor tidligere i dag den mystiske mand. Men nu viser det sig altså, at det var en fotograf fra JydskeVestkysten, der var på job
  